**15.5.2020.**

Dragi učenici!

Danas je jedan jako važan dan. Znate li zašto?

Danas je **Međunarodni dan obitelji**. Obilježava se s ciljem da se naglasi važnost obitelji.

Učiteljica Sanja će u Školi na trećem također govoriti o obitelji pa bi bilo dobro da danas pratite nastavu i na TV. Mi ćemo današnji Sat razrednika također posvetiti ovom važnom danu.

No, krenimo redom…

**MATEMATIKA – Dijeljenje brojem 7 (obrada)**

Otvorite vaše udžbenike na str. 100., riješite zadatak PONOVIMO i pročitajte matematičku priču. Iako je to uskršnja priča, pomoći će vam shvatiti dijeljenje brojem 7. Proučite slike košarica i brojevnu crtu, a nakon toga otvorite vaše bilježnice i zapišite dijeljenje brojem 7.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dijeljenje brojem 7

7 : 7 = 1 jer je 1 ∙ 7 = 7

14 : 7 = 2 jer je 2 ∙ 7 = 14

21 : 7 = 3 jer je 3 ∙ 7 = 21

28 : 7 = 4 jer je 4 ∙ 7 = 28

35 : 7 = 5 jer je 5 ∙ 7 = 35

42 : 7 = 6 jer je 6 ∙ 7 = 42

49 : 7 = 7 jer je 7 ∙ 7 = 49

56 : 7 = 8 jer je 8 ∙ 7 = 56

63 : 7 = 9 jer je 9 ∙ 7 = 63

70 : 7 = 10 jer je 10 ∙ 7 = 70

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kada govorimo o dijeljenju brojem 7 moramo spomenuti i pojam **SEDMINA.**

Do sada smo naučili izraze POLOVINA, TREĆINA, ČETVRTINA, PETINA, ŠESTINA.

Želimo li izračunati sedminu nekog broja, tada taj broj moramo podijeliti brojem 7.

**Primjer:**

**Izračunaj sedminu broja 42.**

**42 : 7 = 6 Sedmina broja 42 je broj 7.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Na str. 101. riješit ćete još zadatke 1.,2.,3.,4. i 5.**

Dok budete rješavali 4. i 5. zadatak sa zagradama, pripazite gdje ćete u zadatku napisati brojeve 5 i 4 (uvećaj 5 puta, uvećaj 4 puta). Pripazite na izraze **umanji 7 puta** (dijeljenje) i **umanji za 7** (oduzimanje)!

**UČITE DIJELJENJE BROJEM 7!**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**HRVATSKI JEZIK – Stanislav Femenić: Mala bubamara** (ČITANKA str. 134.)

Otvorite vaše čitanke na str. 134. i promotrite sličicu uplakane bubamare.

Pokušajte predvidjeti što joj se dogodilo.

Pročitajte zatim priču i **USMENO** potpunim rečenicama odgovorite na pitanja ispod priče.

U pisanku zapišite sljedeće rečenice tako da neke nadopunite odgovarajućim riječima iz priče. Umjesto crta odmah pišite riječi.

15.5.2020.

Stanislav Femenić

Mala bubamara

Bubamara je odletjela na \_\_\_\_\_\_\_\_\_\_\_\_\_\_\_\_\_\_\_.

Nije se javila \_\_\_\_\_\_\_\_\_\_\_\_\_\_\_\_\_\_\_.

Oni su se jako zabrinuli, a nju je snašla nevolja.

Kiša joj je smočila \_\_\_\_\_\_\_\_\_\_\_\_\_\_\_.

Bila je sama, nemoćna i tužna.

Dobri \_\_\_\_\_\_\_\_\_\_\_\_\_\_ Šeširko pružio joj je zaklon.

Priču naučite **izražajno čitati.**

Osmisliti i **ispričajte svoj kraj priče**. Što je dalje bilo s bubamarom. Jesu li je roditelji pronašli?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SAT RAZREDNIKA – Međunarodni dan obitelji**

Danas, 15. svibnja obilježava se Međunarodni dan obitelji.

Ubrzani tempo života ne ostavlja dovoljno vremena da jedni drugima uvijek uputimo dovoljno pažnje i razumijevanja. Stoga se obilježavanjem ovoga dana želi poslati poruka svima da pokušaju očuvati toplinu, zajedništvo i ljubav u obitelji.

Postoje različite obitelji (velike, male…). Zajednička nota svim obiteljima je ljubav. Ljubav u obitelji je beskrajna. Obitelj je suosjećajna, zabavna, pouzdana, jedinstvena, sposobna praštati, iskrena, zaštitnička, prijateljska…

**Vaš zadatak je sljedeći:**

- U bilježnicu Prirode i društva napišite naslov: Međunarodni dan obitelji

(15. svibnja)

- Napišite ukratko (2-3 rečenice) što vama znači obitelj.

- Nacrtajte kako najviše volite provoditi vrijeme sa svojom obitelji.



S R E T A N V A M D A N O B I T E LJ I ! ! !

Obitelj je temelj iz kojeg kao djeca idemo u svijet i u koji bi se trebali uvijek radosni vraćati

jer obitelj je uvijek na prvom mjestu“.

Uživajte u druženju sa svojom obitelji! Puno vas pozdravlja vaša učiteljica Mirjana!